wickkiey/tamil-wikipedia-markdown huggingface dataset:
# தக் சட்டமன்றத் தொகுதி



**தக் சட்டமன்றத் தொகுதி** *(Dag Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜலோர் மாவட்டத்தில் அமைந்துள்ளது. தக், ஜாலாவார் பரான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | ஓங்கர்லால் | இந்திய தேசிய காங்கிரசு</br> |  |
| 1977 | பால் சந்த் ஆர்யா | ஜனதா கட்சி |  |
| 1980 | பால் சந்த் | பாரதிய ஜனதா கட்சி</br> |  |
| 1985 | தீப் சந்த் | இந்திய தேசிய காங்கிரசு</br> |  |
| 1990 | பால் சந்த் | rowspan=2 | பாரதிய ஜனதா கட்சி</br> |
| 1993 | பாபுலால் வர்மா |  |  |
| 1998 | மதன் லால் வர்மா | இந்திய தேசிய காங்கிரசு</br> |  |
| 2003 | சானேலதா | பாரதிய ஜனதா கட்சி</br> |  |
| 2008 | மதன்லால் | இந்திய தேசிய காங்கிரசு</br> |  |
| 2013 | இராமச்சந்திரா | rowspan=3 | பாரதிய ஜனதா கட்சி</br> |
| 2018 | கலூராம் |  |  |
| 2023 | } |  |  |

## தேர்தல் முடிவுகள்
### 2023
# அம்புலப்சா பனியாறு



**அம்புலப்சா பனியாறு** (*Ambulapcha Glacier*) நேபாளத்தின் சோலுகும்பு மாவட்டத்தில் உள்ள இமயமலையில் அமைந்துள்ளது. மலைகளின் பள்ளத்தாக்குகளில் மெதுவாக நகரும் பெரிய பனி ஆறு போன்ற அமைப்பு கொண்ட இது தெற்கே இம்ச்சா பனியாற்றுடன் இணைந்துள்ளதுடன், உலோட்சே சார் பனியாற்றுடன் சேர்ந்து மூன்று முக்கியப் பனியாறுகளை உருவாக்குகிறது. என்ற புவியியல் ஆள்கூறுகளில் அமைந்துள்ள அம்புலாப்சா சோ என்ற பனியாற்று ஏரியை உருவாக்குகிறது.
# சால்ராபாடன் சட்டமன்றத் தொகுதி



**சால்ராபாடன் சட்டமன்றத் தொகுதி** *(Jhalrapatan Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜாலாவார் மாவட்டத்தில் அமைந்துள்ளது. சால்ராபாடன், ஜாலாவார் பரான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராம் பிரசாத் போகரா | இந்திய தேசிய காங்கிரசு</br> |  |
| 1977 | நிர்மல் குமார் | ஜனதா கட்சி |  |
| 1980 | அனாக் குமார் | பாரதிய ஜனதா கட்சி</br> |  |
| 1985 | ஜவாலா பிரசாத் | இந்திய தேசிய காங்கிரசு</br> |  |
| 1990 | அனாக் குமார் | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | மோகன் லால் | இந்திய தேசிய காங்கிரசு</br> |  |
| 2003 | வசுந்தரா ராஜே | rowspan=5 | பாரதிய ஜனதா கட்சி</br> |
| 2008 |  |  |  |
| 2013 |  |  |  |
| 2018 |  |  |  |
| 2023 | } |  |  |

## தேர்தல் முடிவுகள்
### 2023
# ஹிஜ்ரா நகர்



<templatestyles src="Module:Infobox/styles.css"></templatestyles>  
**ஹிஜ்ரா நகர்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்கு வடக்கே சுமார் 6 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# சின்னப் புதுக்குடியிருப்பு



<templatestyles src="Module:Infobox/styles.css"></templatestyles>  
**சின்னப் புதுக்குடியிருப்பு** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்குக் கிழக்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.இது ஒரு கடற்கரைக் கிராமம் ஆகும்.
# இன்ஸ்பெக்டர் ஏத்தம்



<templatestyles src="Module:Infobox/styles.css"></templatestyles>  
**இன்ஸ்பெக்டர் ஏத்தம்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்கு வடமேற்கே சுமார் 3 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# மிர்ச்சா அரிசி



**மிர்ச்சா அரிசி** அல்லது **மார்ச்சா அரிசி** *(Marcha Rice)* என்பது இந்திய பீகார் மாநிலத்தின் மேற்கு சம்பாரண் மாவட்டத்தில் இராம்நகர், கவுனாகா, மினாடண்ட், சன்பதியா, நர்கட்டியகஞ்ச் மற்றும் லௌரியா போன்ற பகுதிகளில் பொதுவாகவும், பரவலாகவும் பயிரிடப்படும் பாசுமதி அல்லாத ஒரு நறுமண அரிசி (நெல்) வகை ஆகும், அதன் சிறிய மற்றும் கருப்பு மிளகு போன்ற வடிவம் மற்றும் தனித்துவமான நறுமணம் காரணமாக இப்பெயர் பெற்றது, மேலும் சமீபத்தில் (2023 இல்) இதற்கு புவிசார் குறியீடு *(GI Tag)* வழங்கப்பட்டுள்ளது.  

அதன் புவியியல் குறியீட்டின் கீழ், இது "மார்ச்சா அரிசி" என்று குறிப்பிடப்படுகிறது. இது உள்ளூரில் மிர்ச்சா, மார்ச்சையா மற்றும் மரிச்சா என்றும் அழைக்கப்படுகிறது.  

## விளக்கம்
மிர்ச்சா அரிசி பற்றிய பண்புகள் மற்றும் உண்மைச் செய்திகளின் பட்டியல்:  

### சிறப்பியல்புகள்
- இதன் நெற்பயிர்கள், தானியங்கள் மற்றும் செதில்களில் தனித்துவமான நறுமணத்தைக் கொண்டுள்ளது. இது சுவையான சுவையை வழங்குகிறது மற்றும் மென்மையான மற்றும் இனிமையான உயர்தர நறுமண அரிசி செதில்களை உற்பத்தி செய்கிறது. உமி அடர் பழுப்பு நிறமாகவும், தானிய வடிவம் முட்டையுருவிலும், குறுகிய மற்றும் தடித்ததாகவும், 1.6-2.2 கிராம் எடையுடன் 100 தானியங்களைக் கொண்டது. பயிர் வெளிர்-பச்சை நிறமும், அகன்ற இலைகள் மற்றும் அதிக வீரியமான வளர்ச்சியையும் கொண்டுள்ளது.

## சாகுபடி
- இந்த நெல் வகை களிமண் மற்றும் களிமண் கூடிய அடைநில மண்ணுக்கு ஏற்றது, மேலும் ஊட்டச்சத்துக்களுக்கு கரிம உரங்களைப் பயன்படுத்துகிறது.

### வேளாண்-காலநிலை
- குறிப்பாக புத்தி-கந்தக் (சிகரஹ்னா) ஆற்றங்கரையோரப் பகுதிகளில், குறிப்பிட்ட வேளாண்-காலநிலை நிலைமைகள் காரணமாக இந்த அரிசி வகை ஒரு தனித்துவமான நறுமணத்தை உருவாக்குகிறது. இமயமலை நிலப்பரப்பில் இருந்து வெளியேறும் நீரிலிருந்து வரும் தாதுக்களால் மண் வளப்படுத்தப்படுகிறது. அக்டோபர்-நவம்பர் மாதங்களில் குறைந்த வெப்பநிலையுடன் கூடிய அகப்பருவநிலை நறுமண வளர்ச்சியை மேம்படுத்துகிறது. நாற்று முதல் பூக்கும் நிலை வரை வயலில் நறுமணம் இருக்கும்.

### நோய் எதிர்ப்பு சக்தி
- மிர்ச்சா அரிசியில் பெரிய நோய்த் தொற்று எதுவும் இதுவரை பதிவாகவில்லை.

## புவிசார் குறியீடு
இது சூலை 31, 2023 அன்று இந்திய நடுவண் அரசின் கீழ் உள்ள புவியியல் குறியீடுகள் பதிவேட்டில் இருந்து புவியியல் குறியீடு (GI) மதிப்பின் குறிச்சொல் பெற்றது. இது நவம்பர் 28, 2031 வரை செல்லுபடியாகும்.  

மினாடண்டைச் சேர்ந்த 'மார்ச்சா தான்' உத்பதக் பிரகதிசீல் சாமு, மார்ச்சா அரிசியின் புவியியல் குறியீட்டுப் பதிவை முன்மொழிந்தார். நவம்பர் 2021 இல் விண்ணப்பத்தை தாக்கல் செய்த பிறகு, 2023 ஆம் ஆண்டில் சென்னையில் உள்ள புவியியல் குறியீட்டுப் பதிவேட்டால் அரிசிக்கு புவியியல் குறியீட்டு எண் வழங்கப்பட்டது, இதன் மூலம் "மார்சா அரிசி" என்ற பெயர் இப்பகுதியில் விளையும் அரிசிக்கு மட்டுமே பிரத்யேகமாக வழங்கப்பட்டது. இதனால் கதர்னி அரிசிக்குப் பிறகு பீகாரில் இருந்து புவியியல் குறியீட்டைப் பெற்ற இரண்டாவது அரிசி வகையாகவும், பீகாரில் இருந்து புவியியல் குறியீட்டைப் பெற்ற 23 வது வகைப் பொருளாகவும் இது மாறியது. புவியியல் குறியீட்டு எண் அரிசியை சட்டவிரோத விற்பனை மற்றும் சந்தைப்படுத்தலில் இருந்து பாதுகாக்கிறது, மேலும் அதற்கு சட்டப் பாதுகாப்பையும் தனித்துவமான அடையாளத்தையும் வழங்குகிறது.
# சின்ன உல்லை



<templatestyles src="Module:Infobox/styles.css"></templatestyles>  
**சின்ன உல்லை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்குத் தெற்கே சுமார் 5 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# லோக் சௌக்கிட்


**லோக் சௌக்கிட்** (ஆங்கிலம்; மலாய்: *Loke Chow Kit*; சீனம்: 陆秋杰) (1862– 28 ஆகத்து 1918) என்பவர் கோலாலம்பூரில் முதல் பல்பொருள் அங்காடி நிறுவனத்தை நிறுவிய மலாயா தொழில் அதிபரும், கொடையாளரும் ஆவார். இவர் மலாயாவின் ஈயச் சுரங்கத் தொழிலிலும் ஒரு முக்கிய பங்கேற்பாளராகவும் திகழ்ந்தார்.  

ஓர் அலுவலக எழுத்தர் பதவியில் இருந்து உயர்ந்த லோக் சௌக்கிட், இருபதாம் நூற்றாண்டின் முற்பகுதியில், பிரித்தானிய மலாயாவின் மிகப் பெரிய பணக்காரர்களில் ஒருவராகத் தடம் பதித்து உள்ளார். இவரின் பெயரால் கோலாலம்பூர் மாநகர மையத்தில், சௌக்கிட் எனும் பெயரில் ஒரு மாவட்டத்திற்குப் பெயர் சூட்டப்பட்டு உள்ளது. மேலும், சௌக்கிட் மோனோரெயில் நிலையத்திற்கும் இவரின் பெயர் சூட்டப்பட்டுள்ளது.  

## வாழ்க்கை
கண்டோனீய வம்சாவளியைச் சேர்ந்த லோக் சௌக்கிட், பினாங்கில் லோக் கும் சூன் என்பவருக்கு மகனாகப் பிறந்தார். அவர் பினாங்கு பிரி பள்ளியில் *(Penang Free School)* கல்வி பயின்றார். கல்வியை முடித்த பிறகு, சிங்கப்பூரைத் தளமாகக் கொண்ட ஒரு ஜெர்மனிய வணிக நிறுவனமான பினாங்கு மெசர்ஸ். காட்ஸ் பிரதர்ஸ் நிறுவனத்தில் சேர்ந்தார்.  

## வணிக வாழ்க்கை

அவரின் அடுத்த பதவி தொழிலதிபர் லோக் இயூ என்பவருடன் கூட்டுப்பணி ஆகும். அந்த நேரத்தில் லோக் இயூ சிலாங்கூரில் தொடருந்து பாதைகளுக்கான அரசாங்க ஒப்பந்தத்தில் இருந்தார். லோக் இயூ, லோக் சௌக்கிட்டை போக்குவரத்து மேலாளராக நியமித்தார். அந்தப் பதவியை லோக் சௌக்கிட் பல ஆண்டுகள் வகித்தார்.  

அந்த அங்காடி நிறுவனக் கட்டடம், ஓலாந்து சாலை *(Holland Street)* (தற்போது மக்காமா பெர்செக்குத்துவான் சாலை); மற்றும் கிளார்க் சாலை *(Clarke Street)* (தற்போது மக்காமா சாலை) (3°8′52″N 101°41′41″E) ஆகியவற்றின் மூலையில்; சுல்தான் அப்துல் சமாட் கட்டடத்திற்குப் பின்னால் அமைந்துள்ளது.  

## வரலாற்றுத் தடங்கள்
சௌக்கிட் நகர்ப்பகுதியில் உள்ள சௌக்கிட் சாலைக்கு லோக் சௌக்கிட்டின் பெயர் வைக்கப்பட்டு உள்ளது. சௌக்கிட் நகர்ப்பகுதி அமைந்துள்ள சௌக்கிட் மாவட்டத்திற்கும் அவரின் பெயர் வைக்கப்பட்டு உள்ளது.  

மேலும், கோலாலம்பூர் மோனோரெயில் வழித்தடத்தில் அமைந்துள்ள சௌக்கிட் மோனோரெயில் நிலையத்திற்கும் அவரின் பெயர் சூட்டப்பட்டுள்ளது.
# ஜலால்தீன் சதுக்கம்



<templatestyles src="Module:Infobox/styles.css"></templatestyles>  
**ஜலால்தீன் சதுக்கம்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்குத் தெற்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# வரைவு:கீரா

வ.கீரா  
தமிழ் எழுத்தாளர் மற்றும் திரைப்பட இயக்குநர்.  

கீரா தமிழ்நாட்டைச் சேர்ந்த பிரபல தமிழ் எழுத்தாளர் மற்றும் திரைப்பட இயக்குநர்.  
அவர் இலக்கியம் மற்றும் சினிமா துறைகளில் இயங்கி வருகிறார்.  

## வாழ்க்கை
கீராவின் இயற்பெயர் மூர்த்தி என்பதாகும். வ.கீரா என அழைக்கப்படும் இவரின்  
இயற்பெயர் மூர்த்தி.பெரம்பலூர் மாவட்டத்தின் செட்டிக்குளம் கிராமத்தை பூர்வீகமாக கொண்டவர்.இவரது தந்தை வடிவேல் அவர்கள் செட்டிக்குளம் கிராமத்தின் கவுன்சிலராக மக்களால் ஒட்டெடுப்பில் தேர்வுபெற்று 5 ஆண்டுகள் மக்களுக்கு சேவை செய்தவர்.  
இவரது குடும்பத்தில் அண்ணன்கள் சேகர், மணிமாறன்,சங்கர் மற்றும் அக்கா லதாவை அடுத்து கடைசியாக பிறந்தவர்.சினிமா மீதிருந்த பற்றால் 25 ஆண்டுகளாக சென்னையில் வசிக்கிறார்.  
இயக்குனர் தங்கர் பச்சான், வி. சேகர், வி. இசட். துரை, செல்வா, சுஜித் போன்ற இயக்குனர்களிடம் இணை துணை உதவி இயக்குனராக பணியாற்றினார். 12 க்கு மேற்பட்ட தொலைக்காட்சி தொடர்களில் இணை உரையாடல் மற்றும் திரைக்கதைகளில் பங்களித்து இருக்கிறார்.  

தமிழு, வதை என்ற இரண்டு குறும்படங்களை இயக்கி பல சர்வதேச விருதுகளை பெற்று இருக்கிறார்..  

மெர்லின்,  
இரும்பன்,  
எட்டுத் திக்கும் பற என்ற மூன்று படங்களில் இயக்குனராகவும்  

பச்சை என்கிற காத்து,  
வீமன்  
போன்ற படங்களை தயாரித்து இயக்கியும் இருக்கிறார்.  

கலகம் என்கிற சிற்றிதழ் நிறுவனர் மற்றும் ஆசிரியராக செயல்பட்டிருக்கிறார்.  

கலகம் -கலை இலக்கியத் தமிழ் தேசியத் தடம் என்கிற அமைப்பை தொடங்கி 120 க்கும் மேற்பட்ட புத்தகங்களுக்கு திறனாய்வு கூட்டங்கள் நடத்தி இருக்கிறார்.  

கலகம் அமைப்பின் வழியே ஆண்டு தோறும் தமிழ்நாடு, தமிழ் ஈழ கலைஞர்கள் மற்றும் எழுத்தாளர்களுக்கு 200 க்கு மேற்பட்ட விருதுகளை அளித்திருக்கிறார்.  

தமிழகத்தின் வாழ்வாதார, பண்பாட்டு அழிப்புக்கெதிரான நூறுக்கும் மேற்பட்ட போராட்டங்களில் பங்கெடுத்திருக்கிறார்..  

ஈழ இன அழிப்புக்கு எதிராக "தமிழீழ ஆதரவு உதவி இயக்குநர்கள்"  
என்ற அமைப்பில் முன்னணியாக செயல்பட்டு திரைத்துறையினரை போராட்ட கலங்களுக்கு இணைத்ததில் பெரும்பங்கு உண்டு ...  

ஜல்லிக்கட்டு போராட்டத்தில் திரைத்துறையினரை திரட்டியதிலும் இவரது பங்கு முதன்மையானது..  

யாவரும் பதிப்பகம் இவரது சிறுகதைகளை தொகுத்து "மோகினி "என்கிற தொகுப்பை வெளியிட்டு இருக்கிறது.  
புலம் பதிப்பகம் மூலம்  
"பாரியாட்டம் "என்கிற நாவலும்  
டிஸ்கவரி பதிப்பகம் வழியாக  
"குமரி "என்கிற நாவலும்  
வெளியாகி இருக்கின்றன.  

அமரர் க. நா. சு நினைவு விருது" சதுரங்க வட்டம் " என்ற சிறுகதைக்கும்,  

"ஒரு சைக்கிளின் கதை "  
சிறுகதைக்காக அசோகமித்ரன் நினைவு பரிசும் பெற்றிருக்கிறார்.  

தொடர்ந்து சினிமாவிலும் எழுத்து வெளியிலும் இயங்கி வருகிறார் கீரா.  

நாம் தமிழர் கட்சியின் கலை இலக்கியப் பண்பாட்டுப் பாசறையின் மாநில ஒருங்கிணைப்பாளர்களில் ஒருவராகவும் செயல்படுகிறார்  

அதோடு தமிழ்நாடு திரைப்பட உதவி இயக்குநர்கள் சங்கத்தின் செயலாளர் பொறுப்பிலும் இருக்கிறார்.  

## இலக்கியப் பணி
- குமரி (நாவல்) – வரலாற்றுப் புனைவு நாவல்.
- பாரியாட்டம் (நாவல்)
- மோகினி (சிறுகதை தொகுப்பு)

## திரைப்படப் பணி
- பச்சை என்கிற காத்து
- மெர்லின்
- எட்டுத்திக்கும் பற
- இரும்பன்
- வீமன்

## விருதுகள்
- 2025 – திருப்பூர் இலக்கிய விழா – குமரி (நாவல்) இலக்கிய விருது.
# லெவிஸ் கோம்பெர்ட்ஸ்



**லெவிஸ் கோம்பெர்ட்ஸ்** (**Lewis Gompertz**) (1783/4 – 2 டிசம்பர் 1861) ஒரு ஆங்கிலேயத் மெய்யியலாளரும், எழுத்தாளரும், கண்டுபிடிப்பாளரும், சமூக சீர்திருத்தவாதியும் ஆவார். இவர் விலங்குகளுக்கு தார்மீக முக்கியத்துவம் அளித்தல், ஆரம்பகால நனிசைவ வாழ்க்கை முறை, மற்றும் விலங்குச் சுரண்டலுக்கு எதிராகக் குரலெழுப்புதல் ஆகியவற்றில் முன்னோடியாகச் செயல்பட்டதற்காக மிகவும் அறியப்படுபவர் ஆவார். இன்று RSPCA என்றழைக்கப்படும் விலங்குகளுக்கு எதிரான கொடுமைகளைத் தடுக்கும் சங்கத்தின் நிறுவன உறுப்பினர்களில் ஒருவரான இவர், பின்னர் விலங்குகள் மீதான ஒரு விரிவான தார்மீக நிலைப்பாட்டை மக்களிடையே ஊக்குவிப்பதற்காக 'விலங்குகளின் நண்பர்கள் சங்கம்' என்ற அமைப்பை நிறுவியவர். தனது சமூகச் செயல்பாடுகளுக்கு மேலதிகமாக, கோம்பெர்ட்ஸ் ஒரு திறமையான இயந்திரக் கண்டுபிடிப்பாளராகவும் விளங்கினார். விலங்குகளின் உழைப்பிற்கு மாற்றுகளை உருவாக்கும் முயற்சிகளில் தனது கண்டுபிடிப்புத் திறனைப் பயன்படுத்தினார்.  

## இவற்றையும் காண்க
- விலங்குரிமை
- விலங்கினவாதம்

## மேற்கோள் தரவுகள்
# மந்துரி


**மந்துரி** (*Manduri*) என்பது பிரேசிலின் சாவோ பாலோ மாநிலத்தில் உள்ள ஒரு நகராட்சி ஆகும். இதன் மக்கள் தொகை 9,910 (<sup>2</sup> மதிப்பீடு) 229 சதுர கிலோமீட்டர் பரப்பளவில் உள்ளது. இதன் உயரம் 710 மீட்டர் ஆகும்.&nbsp;  

## வரலாறு
இந்த நகராட்சி 1944ஆம் ஆண்டில் மாநில சட்டத்தால் உருவாக்கப்பட்டது.  

## ஊடகங்கள்
தொலைத்தொடர்புகளில், இந்த நகரம் 1973 வரை கம்பானியா டெலிஃபோனிகா பிரேசிலியராவால் சேவை செய்யப்பட்டது. பின்னர் இது டெலிகம்யூனிகேசு டி சாவோ பாலோவால் சேவை செய்யத் தொடங்கியது. சூலை 1998இல், இந்த நிறுவனம் டெலிஃபோனிகாவால் கையகப்படுத்தப்பட்டது. இது 2012இல் விவோ பிராண்டை ஏற்றுக்கொண்டது.  

இந்நிறுவனம் தற்போது அலைபேசி, நிலையான இணைப்புகள், இணையம் (*பைபர் ஆப்டிக்ஸ்/4ஜி*) மற்றும் தொலைக்காட்சி (செயற்கைக்கோள் மற்றும் கம்பி வடம்) ஆகியவற்றின் வழங்குநராக உள்ளது.  

## படங்கள்
# வா வாத்தியார்



***வா வாத்தியார்*** என்பது வெளிவர இருக்கும் தமிழ் மொழி அதிரடி நகைச்சுவை திரைப்படம் ஆகும். படத்தை நலன் குமரசாமி இயக்கியுள்ளார். ஸ்டுடியோ கிரீன் நிறுவனத்தின் மூலம் கே. இ. ஞானவேல் ராஜா தயாரித்துள்ளார். படத்தில் கார்த்திக் சிவகுமார், கீர்த்தி ஷெட்டி முன்னனி கதாபாத்திரங்களிலும் சத்யராஜ், ராஜ்கிரண், ஆனந்த் ராஜ், சில்பா மஞ்சுநாத், கருணாகரன், ஜி. எம். சுந்தர், ரமேஷ் திலக், நிவாஸ் ஆதித்தன், பி. எல். தேனப்பன் ஆகியோரும் நடித்துள்ளனர்.  

சனவரி 2025இல் வெளியாகும் என்று அறிவிக்கப்பட்ட படம் பல்வேறு நிதிச் சிக்கல்களால் வெளிவர வில்லை.  

## நடிகர்கள்
# கான்பூர் சட்டமன்றத் தொகுதி, இராசத்தான்



**கான்பூர் சட்டமன்றத் தொகுதி** *(Khanpur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜாலாவார் மாவட்டத்தில் அமைந்துள்ளது. கான்பூர், ஜாலாவார் பரான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | கௌரி சங்கர் | இந்திய தேசிய காங்கிரசு</br> |  |
| 1977 | பைரவ் லால் | ஜனதா கட்சி |  |
| 1980 | பிருத்வி சிங் | இந்திய தேசிய காங்கிரசு (இ) |  |
| 1985 | அரிசு | rowspan=2 | பாரதிய ஜனதா கட்சி</br> |
| 1990 | சதுர்புஜ் |  |  |
| 1993 | பரத் சிங் | rowspan=2 | இந்திய தேசிய காங்கிரசு</br> |
| 1998 | மீனாக்சி சந்திராவத் |  |  |
| 2003 | நரேந்திர குமார் நகர் | rowspan=4 | பாரதிய ஜனதா கட்சி</br> |
| 2008 | அனில் குமார் |  |  |
| 2013 | நரேந்திர நகர் |  |  |
| 2018 |  |  |  |
| 2023 | சுரேசு குர்சார் | இந்திய தேசிய காங்கிரசு</br> | } |

## தேர்தல் முடிவுகள்
### 2023
# மனோகர் தானா சட்டமன்றத் தொகுதி



**மனோகர் தானா சட்டமன்றத் தொகுதி** *(Manohar Thana Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜாலாவார் மாவட்டத்தில் அமைந்துள்ளது. மனோகர் தானா, ஜாலாவார் பரான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | வித்தல் பிரசாத் சர்மா | ஜனதா கட்சி |  |
| 1980 | பைரு லால் | இந்திய தேசிய காங்கிரசு (இ) |  |
| 1985 | சகந்நாத் | rowspan=5 | பாரதிய ஜனதா கட்சி</br> |
| 1990 |  |  |  |
| 1993 |  |  |  |
| 1998 |  |  |  |
| 2003 |  |  |  |
| 2008 | கைலாசு சந்த் மீனா | இந்திய தேசிய காங்கிரசு (இ) |  |
| 2013 | கன்வர் லால் | rowspan=3 | பாரதிய ஜனதா கட்சி</br> |
| 2018 | கோவிந்த் பிரசாத் |  |  |
| 2023 | } |  |  |

## தேர்தல் முடிவுகள்
### 2023
# நார்மண்டியின் டியூக் (புறா)


**டியூக் ஆஃப் நார்மண்டி** (*Duke of Normandy*, புறா எண் NURP.41.SBC.219) என்பது ஒரு போர்ப் புறா ஆகும். இரண்டாம் உலகப் போரின் போது தன் பணியில் காட்டிய துணிச்சலுக்காக மக்கள் நோய்வாய்ப்பட்ட விலங்குகள் மருந்தகத்திலிருந்து 1947 ஆம் ஆண்டு டிக்கின் பதக்கத்தைப் பெற்ற ஒரு புறா இது ஆகும். டி-டே (6 சூன் 1944) அன்று மெர்வில்லில் உள்ள ஒரு பீரங்கித் தளம் கைப்பற்றப்பட்ட பிறகு, 21வது இராணுவக் குழுவின் வான்குடைப் படையினரிடமிருந்து செய்தியுடன் திரும்பி வந்த முதல் புறா 'டியூக் ஆஃப் நார்மண்டி' ஆகும்.
# சோல் இசுபீகல்மேன்



**சோல் இசுபீகல்மேன்** (*Sol Spiegelman*) (திசம்பர் 14, 1914 – சனவரி 21, 1983) என்பவர் ஒரு அமெரிக்க மூலக்கூறு உயிரியலாளர் ஆவார்.  

## கல்வி மற்றும் ஆரம்ப வாழ்க்கை
இவர் 1914ஆம் ஆண்டு திசம்பர் 14ல் நியூயார்க்கின் புரூக்ளினில் பிறந்தார். இவரது தந்தை மேக்ஸ் ஸ்பீகல்மேன் ஒரு ஹீப்ரு இறையியல் கல்லூரியில் ஆசிய மொழிகளையும் இறையியலையும் கற்பித்து வந்தவர். இவரது தாயாரின் பெயர் ஈவா. சிறுவயதிலேயே உயிரியலில் ஆர்வம் கொண்டிருந்த ஸ்பீகல்மேன் 1933ல் நியூயார்க்கின் சிட்டி கல்லூரியில் சேர்ந்தார். ஆனால், உயிரியல் வகுப்புகள் ஊக்கமளிக்காதாலும் மந்தமான பேராசிரியர்களைக் கொண்டிருந்ததாலும் கணிதம் மற்றும் இயற்பியல் படிப்புகளில் கவனம் செலுத்தினார். பின்னர், வாஷிங்டன் பல்கலைக்கழகத்தில் (செயின்ட் லூயிஸ்) கல்வி பயின்றார். 1944ல் கணிதவியலில் பட்டமும், அதன்பின் உயிரியலில் முனைவர் பட்டமும் பெற்றார். 1936, 1937ஆம் ஆண்டுகளில், கல்லூரியில் இருந்து விடுப்பு எடுத்து புரூக்ளினில் உள்ள கிரவுன் ஐட்சு மருத்துவமனையின் ரிச்சர்ட் மார்டன் கோஸ்டர் ஆய்வகத்தில் ஆராய்ச்சியாளராகப் பணியாற்றினார். ங்கு அவர் பாக்டீரியாவின் மரபியல் பற்றி ஆய்வு செய்தார்.  

## முக்கிய ஆராய்ச்சி பங்களிப்புகள்
இவர் ஸ்பீகல்மேன் ரிபோநியூக்ளிக் அமில தீங்குயிரிகளின் நகல் எடுக்கும் செயல்முறையை ஆய்வு செய்தார். குறிப்பாக, செல்களுக்கு வெளியே ரிபோநியூக்ளிக் அமில நகல் எடுக்கும் முறையை வெற்றிகரமாக நிரூபித்தார். இவரது மிகவும் புகழ்பெற்ற பரிசோதனை மான்ஸ்டர் பரிசோதனை ஆகும். இச்சோதனையில் பரிணாம வளர்ச்சியை சோதனைக்குழாயில் நிரூபிக்க, இவர் ஆர். என். ஏ மூலக்கூறுகளை செயற்கையாக தேர்வு செய்யும் சோதனை செய்தார். காலப்போக்கில், ஆர். என். ஏ மூலக்கூறுகள் சிறியதாகவும் வேகமாக நகல் எடுக்கக்கூடியதாகவும் மாறின. டி ஆக்சி ரிபோநியூக்ளிக் அமிலம் - ரிபோ நியூக்ளிக் அமிலம் கலப்பினமாக்கள் நுட்பங்களை உருவாக்கினார். இந்த ஆய்வு மரபணு வெளிப்பாட்டை ஆய்வு செய்ய உதவியது. இவரது பிற்கால வாழ்க்கையில் புற்றுநோய்க்கும் தீங்குயிரிகளுக்கும் இடையேயான தொடர்பை ஆராய்ந்தார். இவரது பணிகள் மூலக்கூறு உயிரியலில் பெரும் தாக்கத்தை ஏற்படுத்தியது. குறிப்பாக, பரிணாம வளர்ச்சி மற்றும் மரபணு ஒழுங்குமுறை பற்றிய புரிதலை மேம்படுத்தியது.  

## பரிசுகளும் கௌரவங்களும்
1974ஆம் ஆண்டு அடிப்படை மருத்துவ ஆராய்ச்சிக்கான லாஸ்கர் விருது வழங்கப்பட்டது. இது அமெரிக்காவின் மிக முக்கியமான விருதாகக் கருதப்படுகிறது. 1981ஆம் ஆண்டு உயிரியலுக்கான ஆன்டோனியோ ஃபெல்ட்ரினெல்லி பரிசு பரிசு இத்தாலிய தேசிய அறிவியல் அகாதெமியால் வழங்கப்பட்டது. 1966ல் அமெரிக்க கலை அறிவியல் அகாதெமியின் உறுப்பினராகத் தேர்ந்தெடுக்கப்பட்டார்.
# டச்சு கோஸ்ட்


**டச்சு கோஸ்ட்** (*Dutch Coast*, also known as *NURP.41. A.2164*) என்பது ஒரு போர்ப் புறா ஆகும். இது இரண்டாம் உலகப் போரின் போது தன் பணியில் காட்டிய துணிச்சலுக்காக 1945 ஆம் ஆண்டில் மக்கள் நோய்வாய்ப்பட்ட விலங்குகள் மருந்தகத்திலிருந்து டிக்கின் பதக்கத்தைப் பெற்றது.  

## ராணுவ சேவை
டச்சு கோஸ்ட் , ராட்க்ளிஃப்-ஆன்-ட்ரெண்டைச் சேர்ந்த ஜே. ஃப்ளவர் என்பவரால் வளர்க்கபட்டு அவருக்கு சொந்தமானதாக இருந்தது. இது ஒஸ்மான் வகையைச் சேர்ந்த சிவப்பு பந்தயப் புறா ஆகும். இராணுவ சேவைக்கு நன்கொடையாக வழங்கப்பட்ட இந்தப் புறா, விமானம் சுட்டு வீழ்த்தப்பட்டால் எஸ்ஓஎஸ் செய்தியை அனுப்பும் வகையில் ஒரு குண்டுவீச்சு விமானத்தில் வைக்கப்பட்டது. ஏ.2164. 1942 ஏப்ரலில், அது இருந்த குண்டுவீச்சு விமானம் டச்சு கடற்கரைக்கு அருகிலுள்ள கடலில் தரையிறக்கபட்டது. அந்தப் பறவை மட்டுமே கப்பலில் இருந்தது, அதை மீட்டு காலை 6:20 மணிக்கு சிறிய படகில் இருந்து விடுவித்தனர்.  

அது மோசமான சூழ்நிலைகளிலும், ஏழரை மணி நேரத்தில் சுமார் 288 மைல்கள் பயணித்து, நாட்டிங்ஹாம்ஷையரில் உள்ள ஆர்ஏஎஃப் சியர்ஸ்டன் தளத்திற்குத் திரும்பியது.
# டெட்ராகார்பன் டையாக்சைடு



**டெட்ராகார்பன் டையாக்சைடு** (*Tetracarbon dioxide*) என்பது C<sub>4</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கார்பனும் ஆக்சிசனும் சேர்ந்து கார்பனின் இந்த ஆக்சைடு உருவாகிறது. O=C=C=C=C=O என்ற அமைப்பு வாய்ப்பாட்டாலும் இதை அடையாளப்படுத்தலாம். பியூட்டாடிரையீன் டையோன், அதாவது பியூட்டாடிரையீனின் இரட்டை கீட்டோன் என்று இச்சேர்மத்தைக் கருதலாம். இன்னும் துல்லியமாகச் சொல்வதென்றால் 1,2,3-பியூட்டாடிரையீன்-1,4-டையோன் என்று அழைக்கலாம்.  

பியூட்டாடிரையீன் டையோன் என்பது நேரியலான கார்பன் டை ஆக்சைடுகளின் குடும்பத்தில் நான்காவது உறுப்பினராகும். இந்தக் குடும்பத்தில் கார்பன் டை ஆக்சைடு CO<sub>2</sub> அல்லது O=C=O, எத்திலீன் டையோன் C<sub>2</sub>O<sub>2</sub> அல்லது O=C=C=O, கார்பன் கீழாக்சைடு ஆக்சைடு C<sub>3</sub>O<sub>2</sub> அல்லது O=C=C=C=O, பெண்டாகார்பன் டை ஆக்சைடு C<sub>5</sub>O<sub>2</sub> அல்லது O=C=C=C=C=C=O மற்றும் பல சேர்மங்கள் இக்குடும்பத்தில் அடங்கும்.  

டெட்ராகார்பன் டையாக்சைடு சேர்மம் 1990 ஆம் ஆண்டில் குந்தர் மேயர் மற்றும் பிறரால், வளைய அசா-கீட்டோன்களின் வெற்றிட வெப்பச்சிதைவு வினை மூலம் பெறப்பட்டது. கோட்பாட்டு ஆய்வுகள் O(=C)n=O குடும்பத்தின் இரட்டைப்படை எண் கொண்ட உறுப்பினர்கள் இயல்பாகவே நிலைத்தன்மையற்றவையாக இருக்க வேண்டும் என்று குறிப்பிட்டாலும், C<sub>4</sub>O<sub>2</sub> ஆனது அணியில் காலவரையின்றி நிலைத்தன்மையுடன் உள்ளது. ஆனால் ஒளியினால் சிதைக்கப்பட்டு டிரைகார்பன் மோனாக்சைடு C<sub>3</sub>O மற்றும் கார்பன் மோனாக்சைடு CO ஆக மாறுகிறது. இது ஒரு மும்மை நிலை அடித்தளத்தைக் கொண்டுள்ளது.
# நந்தினி ரமணி



**நந்தினி ரமணி** (*Nandini Ramani*) இந்தியாவைச் சேர்ந்த ஓர் பரதநாட்டியக் கலைஞரும், நடன விமர்சகரும், சமசுகிருத நாடக நடிகையும் , நாடக இயக்குனரும், கல்வியாளரும் ஆவார். இவர் சமசுகிருத அறிஞரும் இசைக்கலைஞருமான வெங்கடராமன் இராகவனின் மகள் ஆவார். தனது ஒட்டுமொத்த பங்களிப்புக்காக சங்கீத நாடக அகாடமி விருது உட்பட பல விருதுகளைப் பெற்றுள்ளார். சங்கீத நாடக அகாதமிவின் நிர்வாகக் குழு உறுப்பினர், இந்தியக் கலாச்சார உறவுக் குழு உறுப்பினர் மற்றும் சென்னை, மியூசிக் அகாதமியின் செயலாளர் உள்ளிட்ட பல பதவிகளை வகித்தார்.  

## வாழ்க்கை
இரமணி நவம்பர் 18,1950 இல் சென்னையில் பிறந்தவர். இவரது தந்தை வி. ராகவன் ஒரு சமசுகிருத அறிஞரும் இசைக்கலைஞரும் ஆவார். தனது ஐந்து வயதில் பரதநாட்டியம் கற்கத் தொடங்கினார். ஒன்பது வயதில் தனது தந்தையின் சமசுகிருத நாடகங்களில் நடிக்கத் தொடங்கினார். நடனக் கலைஞர் தஞ்சாவூர் பாலசரஸ்வதி மற்றும் நாட்டுவனார் கே. கணேசன் ஆகியோர் இவரது நடனக் குருக்களாக இருந்தனர். அதே நேரத்தில் பி. கிருஷ்ணமூர்த்தி, டி. முக்தா ஆகியோரிடம் இசை நுணுக்கங்களைக் கற்றுக் கொண்டார்.  

## தொழில் வாழ்க்கை
நந்தினி இரமணி பரதநாட்டிய நடனக் கலைஞர், சமசுகிருத நாடக நடிகை மற்றும் இயக்குனர், கலை விமர்சகர், எழுத்தாளர், வெளியீட்டாளர், கட்டுரையாளர் மற்றும் தொலைக்காட்சி தொகுப்பாளர் உள்ளிட்ட பல்வேறு துறைகளில் பங்களித்து வருகிறார்.  

பரதநாட்டியத்தில், தனது குரு பாலசரஸ்வதியின் பாரம்பரியத்தை பின்பற்றுகிறார்.  

## விருதுகள்
நந்தினி தனது ஒட்டுமொத்த பங்களிப்பிற்காக சங்கீத நாடக அகாதமி விருது, பிரம்ம கான சபா வங்கிய 'நாட்டிய பத்ம' விருது உட்பட பல விருதுகளைப் பெற்றுள்ளார். ஜூலை 2023 இல், கார்த்திக் ராஜகோபால் நினைவு விருது வங்கப்பட்டது. நாட்டிய கலா சிகாமணி என்ற கௌரவமும் இவருக்கு அளிக்கப்பட்டது.
# சோன்ரூபா விஷால்



**சோன்ரூபா விஷால்** (*Sonroopa Vishal*) (பிறப்பு அக்டோபர் 30,1977) இந்தியாவைச் சேர்ந்த ஓர் எழுத்தாளரும், கவிஞரும் ஆவார். இவர் இந்தி மொழியில் எழுதுகிறார். உத்தரப் பிரதேச அரசு இவருக்கு 2015 ஆம் ஆண்டில் ஹரிவன்ஷ் ராய் பச்சன் நவோதித் கீத்கார் விருதையும், 2019 ஆம் ஆண்டில் ஜகதீஷ் குப்தா சர்ஜானா விருதையும் வழங்கியது. சோன்ரூபா விஷால் *லிக்னா ஜரூரி ஹை* (2014) ,*அமெரிக்கா அவுர் 45 தின்* (2018) உள்ளிட்ட பல புத்தகங்களை இணைந்து எழுதியுள்ளார்.  

## இளமை வாழ்க்கை
உத்தரப் பிரதேசத்தின் மகாத்மா ஜோதிபா பூலே ரோகில்கந்து பல்கலைக்கழகத்தில் இந்தியில் முதுகலை பட்டம் பெற்றுள்ளார். தயால்பாக் கல்வி நிறுவனத்தில் இசையையும் பயின்ற இவர், பிரயாக்ராஜ்கிலுள்ள பிரயாக் சங்கீத சமிதி சங்கீத பிரபாகர் (இசையில் இளங்கலை பட்டம்) என்ற பட்டமும் பெற்றுள்ளார். மேலும் முனைவர் பட்டமும் பெற்றுள்ளார். இவர் புகழ்பெற்ற இந்திக் கவிஞர் முனைவர் ஊர்மிளேஷ் சங்கதரின் மகள்.  

## தொழில் வாழ்க்கை
சோன்ரூபா,2014 இல் *லிக்னா ஜரூரி ஹை* என்ற தலைப்பில் தனது முதல் கவிதைத் தொகுப்பை வெளியிட்டார். இந்த புத்தகம் நல்ல வரவேற்பைப் பெற்று, 2015 ஆம் ஆண்டில் உத்தரப் பிரதேச அரசின் ஹரிவன்ஷ் ராய் பச்சன் நவோதித் கீத்கார் சம்மன் விருதை வென்றது. செப்டம்பர் 2019 இல், உத்தரபிரதேச இந்தி சன்ஸ்தான் அமைப்பின் மூலம இப்புத்தகத்திற்காக ஜகதீஷ் குப்தா விருது வழங்கப்பட்டது. இவரது நான்காவது புத்தகம், *இந்தி கசல் அவுர் டாக்டர் ஊர்மிளேஷ்* 2021 இல் வெளியிடப்பட்டது.  

சோன்ரூபா விஷால் *ஸ்ட்ரை ஹோகர் சாவல் கார்த்தி ஹை*, *சம்கலீன் மகிளா கஜல்கர்*, *கவிதா அன்வரத்* மற்றும் *ஸ்ராஜன் கே சிதாரே* உள்ளிட்ட பல புத்தகங்கள் மற்றும் தொகுப்புகளை இணைந்து எழுதியுள்ளார். செங்கோட்டை, சாகித்திய அகாதமி, இந்திய தொழில்நுட்பக் கழகம் கரக்பூர் ஆகிய இடங்களில் நடைபெற்ற கவிஞர்களின் மாநாட்டின்போது பல்வேறு தொலைக்காட்சிகளுக்கு தனது கவிதைகளை படித்துக் காட்டியுள்ளார். சோன்ரூபா விஷால் இந்திய இந்தியக் கலாச்சார உறவுக் குழுவின் அங்கீகரிக்கப்பட்ட கசல் பாடகர் ஆவார்.
# ஐகாலி



**ஐகாலி** (*Aigali*) என்பது இந்தியாவிலுள்ள கர்நாடக மாநிலத்தின் தென்பகுதியில் உள்ள பெல்காம் மாவட்டத்தின் அதானி தாலுக்காவில் அமைந்துள்ள ஒரு கிராமம் ஆகும்.  

துணை மாவட்டத் தலைமையகமான அதானியிலிருந்து 25 கிலோமீட்டர் தொலைவிலும், மாவட்டத் தலைமையகமான பெல்காமிலிருந்து 175 கிலோமீட்டர் தொலைவிலும் ஐகாலி கிராமம் அமைந்துள்ளது. 2009 ஆம் ஆண்டு புள்ளிவிவரங்களின்படி, ஐகாலி கிராமம் ஒரு கிராம பஞ்சாயத்தாகவும் உள்ளது.  

## கோயில்கள்
ஐகாலி அப்பய்யா சுவாமி கோயில்,  
மாணிக்க பிரபு கோவில்  
மசூதிக்கு அருகில் உள்ள ருத்ரபசுபதி கோவில்  

கிராமத்தின் மையத்தில் சிறீ பசவேசுவரா கோவில் அமைந்துள்ளது. இக்கோவிலுக்கான கோபுரம் சமீபத்தில் கட்டப்பட்டது. கிராம பஞ்சாயத்து அலுவலகத்திற்கு அருகில் அமைந்துள்ள சிறீ விர்கல மந்திர் 2018 ஆம் ஆண்டில் புதுப்பிக்கப்பட்டது. சிறீ சரண மல்லப்பா நரசப்பா சிந்துர் தனது வாழ்நாள் சேமிப்பைக் கொண்டு, சொந்த நிலத்தில் சிறீ அப்பய்யா சுவாமிக்காக ஒரு புதிய கோவிலைக் கட்டியுள்ளார். இந்தக் கோவிலைப் பராமரித்து மேம்படுத்துவதற்காக ஒரு குழு அமைக்கப்பட்டுள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி ஐகாலி கிராமத்தின் மொத்த மக்கள் தொகை சுமார் 8,259 ஆகும். இதில் தோராயமாக 4,203 ஆண்கள் மற்றும் 4,056 பெண்கள் அடங்குவர். இங்கு 1,000 ஆண்களுக்கு 965 பெண்கள் என்ற பாலின விகிதம் உள்ளது. 0-6 வயதுக்குட்பட்ட சுமார் 1,165 குழந்தைகள் உள்ளனர். ஐகாலி கிராமத்தின் எழுத்தறிவு விகிதம் சுமார் 58.84% ஆகும். இதில் ஆண்களின் எழுத்தறிவு 67.76% மற்றும் பெண்களின் எழுத்தறிவு 49.61% ஆகும். சுமார் 1,749 குடும்பங்கள் இங்கு வசிக்கின்றனர்.
# வே. இராஜசேகரன்


**வே. இராஜசேகரன்** (*V. Rajasekaran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டத்தினைச் சேர்ந்தவ இவர் சென்னையில் வசித்து வருகிறார். பள்ளி இறுதித் தேர்வினை சிவகங்கை ராஜா உயர்நிலைப் பள்ளியில் முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் டாக்டர் இராதாகிருஷ்ணன் நகர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1980
# பாகவத் (குடும்பப் பெயர்)

**பாகவத்** (*Bhagwat*), இந்தியாவின் மகாராட்டிரம் மாநிலத்தில் வாழும் தேசஸ்த் பிராமணர்கள், கர்கடே பிராமணர்கள், கொங்கணி]] பகுதியில் வாழும் சித்பவன் பிராமனர்களில் பலர் தங்கள் பெயருக்குப் பின் பாகவத் எனும் எனும் பெயர் குடும்பப் பெயரைச் சேர்த்துக் கொள்வர்.  

## சொற்பிறப்பியல்
**பாகவத்** என்பதன் பொருள், மத்துவாச்சாரியார் துவைத வைஷ்ணவ சம்பிரதாயத்தை பின்பற்றுபவர்கள்.. இவர்கள் பகவான் கிருஷ்ணரின் பக்தர்கள் ஆவார்.பாகவத்துகளில் ஸ்மார்த்தர்களும் உண்டு.  

## குறிப்பிடத்தக்கவர்கள்
- மோகன் பாகவத், தலைவர், ராஷ்டிரிய சுயம்சேவாக் சங்கம், 2009 முதல்
- அஞ்சலி பகவத், குறி பார்த்துச் சுடுதல்
- அனுபமா பகவத், சித்தார் இசைக் கலைஞர்.
- துர்கா பாகவத், (1910–2002) சோசலிசவாதி, எழுத்தாளர் <ref>Durga Bhagwat</rer>
- சீதாராம் பாஸ்கர் பாகவத் (1904–1999), இந்திய விடுதலை வீரர், அரசியல்வாதி, சமூகத் தலைவர்., உத்தரப் பிரதேசம்
- சீதாராம் பாஸ்கர் பாகவத், இந்தியக் கடற்படையின் முன்னாள் தலைவர்
- நீலா பாகவத், இந்துஸ்தானி பாடகர்
## இதனையும் காண்க
- பேஷ்வா
# யாரகல்லா



**யாரகல்லா** *(Yaragalla)* என்பது இந்தியாவின் தென் மாநிலமான கர்நாடகாவில் உள்ள ஒரு கிராமமாகும்.  

## புவியியல்
கர்நாடகாவின் பீசப்பூர் மாவட்டத்தில் உள்ள முத்தேபிகல் தாலுக்காவில் அமைந்துள்ளது. மாவட்ட தலைமையகமான பீசப்பூரில் இருந்து தோராயமாக 80 கி.மீ தொலைவில் உள்ளது. முத்தேபிகல் நகரத்திற்கு அருகில் உள்ள பல கிராமங்களில் இதுவும் ஒன்றாகும்.  

## மக்கள் தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி யாரகல்லாவின் மக்கள் தொகை 1500 ஆகும். இம்மக்கள் தொகையில் ஆண்கள் எண்ணிக்கை 800 ஆகவும் பெண்களின் எண்ணிக்கை 700 ஆகவும் இருந்தது. எழுத்தறிவு பெற்றோர் விகிதம் 70 சதவீதத்திற்கும் அதிகமாக உள்ளது.  

யாரகல்லா கிராமத்தில் பல இந்து கோவில்கள் உள்ளன. சிறீ. கனமதேசுவர் கோவில், சிறீ அனுமான் கோவில், சிறீ கிடிகண்ணேசுவர மற்றும் சிறீ தாமவ்வ தேவி கோவில் ஆகியவை முக்கியமான சில கோயில்களாகும்.  

சிறீ கிடிகண்ணேசுவர சாத்ரே விழா, சிறீ ஞானமாதேசுவர் புண்ய திதி, தாயம்மாவா தேவி திருவிழா, மொகரம், அனைத்து அமாவாசை, கார ஊன்னுமே நாகர பஞ்சமி, தீபாவளி, உகாதி, தசரா ஆகியவை கிராம மக்களால் கொண்டாடப்படும் முக்கியமான திருவிழாக்கள் ஆகும்.  

## பொருளாதாரம்
நிலப்பரப்பில் 80% நிலம் விவசாயத்திற்காக பயனபடுத்தப்படுகிறது. சோளம், கோதுமை, நிலக்கடலை, சூரியகாந்தி, பருத்தி மற்றும் கரும்பு ஆகியவை முக்கிய விளை பயிர்களான. கரும்பானது நீர்ப்பாசன கால்வாய்கள் அமைக்கப்பட்ட பிறகே பயிர் செய்யப் படுகிறது. இக் கிராமத்தின் நீர்பாசன ஆதாரங்களாக கால்வாய்கள், கிணறுகள், ஆழ்துளை கிணறுகள் உள்ளன.  

## போக்குவரத்து
யாரகல்லா கிராமம் முக்கிய நகரமான முத்தேபிகல் மற்றும் அருகிலுள்ள பிற நகரங்களுடன் இணைக்கப்பட்டுள்ளது.  

## கல்வி
இக்கிராமத்தில் உள்ள அரசு மேல்நிலைப் பள்ளியில் 1 முதல் 8 ஆம் வகுப்பு வரை 150 எண்ணிக்கைக்கும் மேற்பட்ட மாணவர்கள் பயில்கின்றனர்.
# 2025 கேரள உள்ளாட்சித் தேர்தல்


**2025 கேரள உள்ளாட்சித் தேர்தல்**, 2025 திசம்பர் 9–11 நாட்களில் இரண்டு கட்டங்களாக நடைபெற்றது. தேர்தல் முடிவுகள் 2025 திசம்பர் 13 அன்று அறிவிக்கப்பட்டது. இத்தேர்தலில் இந்திய தேசிய காங்கிரசு தலைமையிலான ஐக்கிய ஜனநாயக முன்னணி (கேரளா) பெரும்பான்மையான உள்ளாட்சித் தேர்தலில் வெற்றி பெற்று, மார்க்சிஸ்ட் பொதுவுடமைக் கட்சி தலைமையிலான இடதுசாரி ஜனநாயக முன்னணி (கேரளா)யை பின்னுக்குத் தள்ளியது. இத்தேர்தலில் முதன்முறையாக தேசிய ஜனநாயகக் கூட்டணி திருவனந்தபுரம் மாநகராட்சியைக் கைப்பற்றி சாதனை படைத்தது.  

## தேர்தல் முடிவுகள்
கேரள உள்ளாட்சித் தேர்தலில் காங்கிரஸ் தலைமையிலான ஐக்கிய ஜனநாயக முன்னணி (யுடிஎஃப்) அதிக இடங்களைக் கைப்பற்றியுள்ளது. மொத்தம் உள்ள 6 மாநகராட்சிகளில் காங்கிரஸ் கூட்டணி 3 மாநகராட்சிகளைக் கைப்பற்றியது. திருவனந்தபுரம் மாநகராட்சியை தேசிய ஜனநாயகக் கூட்டணி தலைமையிலான பாரதிய ஜனதா கட்சி கூட்டணி முதல் முறையாக கைப்பற்றி உள்ளது.  

கேரளாவில் 6 மாநகராட்சிகள், 87 நகராட்சிகள், 941 கிராம ஊராட்சிகள், 152 ஊராட்சி ஒன்றியங்கள், 14 மாவட்ட ஊராட்சிகள் உள்ளது. இம்மாநிலத்தில் ஒட்டுமொத்தமாக 1,200 உள்ளாட்சி அமைப்புகளும், அவற்றில் 23,612 வார்டுகளும் உள்ளன. இதில் 1,199 உள்ளாட்சி அமைப்புகளுக்கு கடந்த 9, 10 ஆகிய தேதிகளில் இரு கட்டங்களாக தேர்தல் நடைபெற்றது. நிர்வாக காரணங்களால், மட்டனூர் நகராட்சிக்கு மட்டும் 2027 செப்டம்பரில் தேர்தல் நடத்தப்பட உள்ளது.  

இந்நிலையில் 13 டிசம்பர் 2025 அன்று வாக்குகள் எண்ணப்பட்டு முடிவுகள் அறிவிக்கப்பட்டன. ஆரம்பம் முதலே காங்கிரஸ் தலைமையிலான ஐக்கிய ஜனநாயக முன்னணி (யுடிஎஃப்) அதிக உள்ளாட்சி அமைப்புகளில் முன்னிலையில் இருந்தது. ஆளும் மார்க்சிஸ்ட் தலைமையிலான இடது ஜனநாயக முன்னணிக்கு (எல்டிஎஃப்) பெரும் பின்னடைவு ஏற்பட்டது.  

கேரளாவில் திருவனந்தபுரம், கொல்லம், கொச்சி, திருச்சூர், கோழிக்கோடு, கண்ணூர் என 6 மாநகராட்சிகள் உள்ளன. இதில் கொச்சி, திருச்சூர், கண்ணூர் மாநகராட்சிகளை காங்கிரஸ் கூட்டணி வென்றது. திருவனந்தபுரம் மாநகராட்சியை பாரதிய ஜனதா கட்சி கூட்டணி முதல்முறையாக கைப்பற்றியுள்ளது. கொல்லம், கோழிக்கோடு மாநகராட்சிகளில் யாருக்கும் பெரும்பான்மை கிடைக்காமல் இழுபறி நீடிக்கிறது.  

மொத்தம் உள்ள 14 மாவட்ட ஊராட்சிகளில் காங்கிரஸ், மார்க்சிஸ்ட் கூட்டணிகள் தலா 7 மாவட்ட ஊராட்சிகளை கைப்பற்றியுள்ளது. 86 நகராட்சிகளில் காங்கிரஸ் கூட்டணி 54, மார்க்சிஸ்ட் கூட்டணி 28 நகராட்சிகளை கைப்பற்றியது. 152 ஊராட்சி ஒன்றியங்களில் காங்கிரஸ் கூட்டணி 79, மார்க்சிஸ்ட் கூட்டணி 63 கைப்பற்றியுள்ளது.  

மொத்தம் உள்ள 941 கிராம ஊராட்சிகளில் காங்கிரஸ் கூட்டணி 504, மார்க்சிஸ்ட் கூட்டணி 341 ஊராட்சிகளில் வெற்றி பெற்றுள்ளது. ஒரு நகராட்சி, 10 ஊராட்சி ஒன்றியங்கள், 64 கிராம ஊராட்சிகளில் இழுபறி நிலை காணப்படுகிறது.  
### திருவனந்தபுரம் மாநகராட்சி
திருவனந்தபுரம் மாநகராட்சி 101 வார்டுகள் கொண்டது. இதில் விழிஞ்ஞம் வார்டு வேட்பாளர் ஒருவர் காலமானதால் அங்கு தேர்தல் நடைபெறவில்லை. இதர 100 வார்டுகளில் 50 வார்டுகளில் பாரதிய ஜனதா கட்சி தலைமையிலான வேட்பாளர்கள் வெற்றி பெற்றனர். மார்க்சிஸ்ட் கூட்டணிக்கு 29, காங்கிரஸ் கூட்டணிக்கு 19 வார்டுகள் கிடைத்தன. 2 வார்டுகளில் சுயேச்சை வேட்பாளர்கள் வெற்றி பெற்றனர்.  

திருவனந்தபுரம் மாநகராட்சி கடந்த 45 ஆண்டுகளாக மார்க்சிஸ்ட் கூட்டணியின் கோட்டையாக இருந்தது. முதல்முறையாக இந்த மாநகராட்சியை பாரதிய ஜனதா கட்சி கைப்பற்றி புதிய வரலாறு படைத்துள்ளது.
# திராவிடஜிகோ ஜானகியே



**திராவிடஜிகோ ஜானகியே** (*Dravidogecko janakiae*) எனும் ஜானகி திராவிடஜிகோ என்றும் அழைக்கப்படுவது இந்தியாவில் காணப்படும் ஒரு தரைப்பல்லி சிற்றினமாகும். இந்தச் சிற்றினம் 2019ஆம் ஆண்டு கண்டுபிடிக்கப்பட்டது. *திராவிடஜிகோ* பேரினத்தினைச் சேர்ந்த இந்த சிற்றினத்திற்கு இந்திய தாவரவியலாளர் ஜானகி அம்மாள் நினைவாக பெயரிடப்பட்டது.
# அம்படாவே



**அம்படாவே** (*Ambadawe*) என்பது இந்தியாவின் மகாராட்டிராவின் இரத்னகிரி மாவட்டத்தில் மந்தங்காட் வட்டத்தில் உள்ள ஒரு கிராமம் ஆகும். இந்தக் கிராமத்தில்தான் டாக்டர் பி.ஆர். அம்பேத்கர் அவர்களின் அறியப்பட்ட குடும்பப் பெயரான, "அம்பேத்கர்" ஐ தன்னுடைய தந்தையின் கடைசிப் பெயரான, "சப்கல்" என்பதிலிருந்து பெற்றார். அந்த நேரத்தில் பள்ளிப் பதிவேட்டில், குடும்பப் பெயருக்குப் பதிலாகக் குழந்தைகளின் கிராமப் பெயர் எழுதப்படுவது வழக்கமாக இருந்தது. பின்னர் "அம்பேத்வே" என்பது அம்பேத்கரின் ஆசிரியரால் "அம்பேத்கர்" என்று மாற்றப்பட்டது.  

## மக்கள் தொகை கணக்கெடுப்பு புள்ளி விவரம்
| **விவரங்கள்** | **மொத்தம்** | **ஆண்கள்** | **பெண்கள்** |  |
| --- | --- | --- | --- | --- |
| வீடுகளின் எண்ணிக்கை | 64 | - | - |  |
| மக்கள்தொகை | 240 | 111 | 129 |  |
| குழந்தைகள் (0–6) | 25 | 16 | 9 |  |
| பட்டியல் சாதியினர் | 57 | 27 | 30 |  |
| பழங்குடியினர் | 11 | 7 | 4 |  |
| எழுத்தறிவு விகிதம் | 79.53% | 85.26% | 75.00% |  |
| மொத்த தொழிலாளர்கள் | 51 | 44 | 7 | } |

## குறிப்பிடத்தக்க மக்கள்
மகாராட்டிராவைச் சேர்ந்த இந்தியச் சட்ட வல்லுநரும் சமூக சீர்திருத்தவாதியுமான, பி. ஆர். அம்பேத்கரின் ஆசிரியர் இந்தக் கிராமத்தைச் சேர்ந்தவர். இவரது குடும்பப் பெயர் சக்பால். ஆனால், இவரின் ஆசிரியர் கிருட்டிணன் கேசவ் அம்பேத்கரை பீமராவ் சக்பாலுக்கு வழங்கினார். இது பின்னர் பீம்ராவ் அம்பேத்கராக மாறியது.
# வின்சென்சு கோலர்


**வின்சென்சு கோலர்** (*Vincenz Kollar*)(15 சனவரி 1797, சைலீசியாவின் கிரானோவிட்சில் - 30 மே 1860, வியன்னாவில்) ஒரு ஆஸ்திரிய பூச்சியியல் வல்லுநர் ஆவார். இவர் வியன்னாவில் உள்ள இயற்கை வரலாற்று அருங்காட்சியகத்தின் கண்காணிப்பாளராக இருந்தார். இவர் டிப்டிரா பூச்சிகளில் நிபுணத்துவம் பெற்றவர். குறிப்பாக பொருளாதார முக்கியத்துவம் வாயந்த சிற்றினங்கள், குறிப்பாக காடுகளின் காணப்படும் சிற்றினங்கள் குறித்து அக்கறை கொண்டிருந்தார். கோலர் பல புதிய சிற்றினங்களை விவரித்துள்ளார். இவர் முக்கியமாக குறிப்பாக 1817–1835 ஆம் ஆண்டு ஆஸ்திரிய பிரேசில் பயணத்திலிருந்து சேகரிக்கப்பட்ட பூச்சிகளை விவரித்துள்ளார்.  

## பணி
- *Die vorzüglich lästigen Insekten Brasiliens*, p.&nbsp;101-119. In J.E. Pohl. *Reise im Innern von Brasiliens*, vol. I, 448p.(1832)
- Aufzählung und Beschreibung der von Freih. Carl v. Hügel auf seiner Reise durch Kaschmir und das Himalayagebirge gesammelten Insekten. (mit L. Redtenbacher). 4(2):393-564, 582–585, 28 colour plates (1848).
- Über Agrilus viridis Kiesw. ein die Erlen verwüstendes Insekt. *Verhandlungen der Zoologische-botanische Geselschaft, Wien* 8:325-328.(1858)
# பாகல்பூர் அருங்காட்சியகம்



**பாகல்பூர் அருங்காட்சியகம்** (*Bhagalpur Museum*) இந்தியாவின் பீகார் மாநிலத்தின் பாகல்பூர் மாவட்டத்தில் அமைந்துள்ளது. இந்த அருங்காட்சியகம் 1976 ஆம் ஆண்டு நிறுவப்பட்டது. அருங்காட்சியகத்தின் சேகரிப்புகளில் மௌரியர் காலம் முதல் முகலாயர் காலம் வரையிலான நாணயங்கள், தெய்வச் சிலைகள் மற்றும் கையெழுத்துப் பிரதிகள் ஆகியவை உள்ளன. அருங்காட்சியகம் பீகார் அரசாங்கத்தின் பண்பாட்டுத் துறையால் நிர்வகிக்கப்படுகிறது.  

## வரலாறு
பாகல்பூர் அருங்காட்சியகம் 1976 ஆம் ஆண்டு நவம்பர் மாதம் 11 ஆம் தேதியன்று நிறுவப்பட்டது. இதன் சேகரிப்புகள் அன்றிலிருந்து புதுப்பிக்கப்பட்டு வருகின்றன. 2023-ஆம் ஆண்டில் பீகார் முதலமைச்சர் நிதிசு குமார் வருகையின் போது, ​​அருங்காட்சியகத்தின் சேகரிப்புகளை விரிவுபடுத்துவது என முடிவு செய்யப்பட்டது.  

## சேகரிப்புகள்
அருங்காட்சியகத்தில் உள்ள பெரும்பாலான சேகரிப்புகள் 2 ஆம் நூற்றாண்டு முதல் 7 ஆம் நூற்றாண்டு வரையிலானவை.  

- **சிலைகள்**: சிலை சேகரிப்பில் விநாயகர் சிலைகளும், 7 ஆம் நூற்றாண்டைச் சேர்ந்த துர்கா தேவி சிலைகளும் அடங்கும். மேலும், எசு.எசு.எம் பள்ளியில் இருந்து கண்டெடுக்கப்பட்ட இயக்சினி போன்ற சிலைகளும், பௌத்த காலத்தைச் சேர்ந்த கருங்கல் சிற்பங்களும் இங்கு உள்ளன.
- **ஓவியங்கள்**: அருங்காட்சியகத்தில் இந்திய வரலாற்றின் இடைக்காலத்தைச் சேர்ந்த மதுபானி பாணி ஓவியங்களின் ஒரு பெரிய தொகுப்பு உள்ளது.
- பாகல்பூர் அருங்காட்சியகத்தில் பாதுகாக்கப்பட்ட கையெழுத்துப் பிரதிகளின் தொகுப்பும் உள்ளது.
# சுந்தரவன விவகாரத் துறை



**சுந்தரவன விவகாரத் துறை** (*Department of Sundarban Affairs*) இந்தியாவின் மேற்கு வங்க அரசாங்கத்தின் கீழ் செயல்படும் ஓர் அமைச்சக அலுவலகமாகும். முக்கியமாக வடக்கு மற்றும் தெற்கு 24 பர்கானா மாவட்டங்களின் சுந்தரவனப் பகுதிகளில் வசிக்கும் மக்களின் சமூக, பொருளாதார மற்றும் கலாச்சார முன்னேற்றத்தை மேம்படுத்துவதற்காக இத்துறை பயன்படுத்தப்படுகிறது.  

## செயல்பாடுகள்
இந்திய அரசியலமைப்பின் 166(3) ஆவது பிரிவின் கீழ் வகுக்கப்பட்ட வணிக விதிகள் அடிப்படையில், இந்தத் துறை அரசாங்கத்தின் பின்வரும் பணிகளைச் செய்கிறது.:  
- வடக்கு 24 பர்கானா மாவட்டம் மற்றும் தெற்கு 24 பர்கானா மாவட்டங்களின் சுந்தரவனப் பகுதிகளில் வசிக்கும் மக்களின் சமூக-பொருளாதார மற்றும் கலாச்சார முன்னேற்றத்தை மேம்படுத்துதல்.
- இந்த நோக்கத்திற்காக நிறுவப்பட்ட அமைப்புகளுக்கு நிதியளித்தல், ஒழுங்குபடுத்துதல் மற்றும் ஆய்வு செய்தல் ஆகியவை மேற்கொள்ளப்பட வேண்டும்.
- இந்திய அரசியலமைப்புச் சட்டம் மற்றும் சுந்தரவன மேம்பாட்டு வாரியத்தின் செயல்பாடு தொடர்பான அனைத்து நடவடிக்கைகளையும் கண்காணித்தல்.
- பின்வரும் வளர்ச்சித் திட்டங்கள் மற்றும் செயற்திட்டங்களின் ஒருங்கிணைப்பு:
1. வாழ்வாதாரங்கள்: --> விவசாயம், மீன் வளர்ப்பு, வனவியல்;
1. நீர் வழங்கல் மற்றும் சுகாதாரம்;
1. பேரிடர் மேலாண்மை மற்றும் மண் அரிப்பு கட்டுப்பாடு;
1. ஆற்றல்;
1. போக்குவரத்து;
1. கல்வி;
1. விழிப்புணர்வு ஏற்படுத்துதல் போன்றவை இதில் அடங்கும்.
# மேற்கு வங்காள தொடக்கக் கல்வி வாரியம்



**மேற்கு வங்காள தொடக்கக் கல்வி வாரியம்** (*West Bengal Board of Primary Education*) என்பது இந்தியாவின் மேற்கு வங்காள மாநிலத்தில் தொடக்கக் கல்வியைக் கண்காணிப்பதற்காக மாநில அரசால் நிர்வகிக்கப்படும் ஒரு தன்னாட்சி அமைப்பாகும். 1975 ஆம் ஆண்டு சனவரி மாதம் முதல் தேதியன்று இவ்வமைப்பு நிறுவப்பட்டது.  

மேற்கு வங்க தொடக்கக் கல்வி வாரியம், மேற்கு வங்க தொடக்கப் பள்ளிகளில் பணிபுரியும் ஆசிரியர் தகுதித் தேர்வை நடத்துகிறது.
# தாருகசு கிக்கி



**தாருகசு கிக்கி** (*Tarucus kiki*), கிக்கி பியர்ரோட் என்பது *லைகானிடே* குடும்பத்தினைச் சார்ந்த பட்டாம்பூச்சி சிற்றினம் ஆகும். இது *புர்க்கினா பாசோ*, வடக்கு ஐவரி கோட் டிவார், நைஜீரியாவில் காணப்படுகிறது. இவை புன்னிலத்தினை வாழிடமாகக் கொண்டுள்ளது. இந்த இளம் உயிரிகள் ஜிசிபசு தாவரங்களை உண்கின்றன.
# எங்க வீட்டுப் பெண் (தொலைக்காட்சித் தொடர்)



**எங்க வீட்டுப் பெண்** என்பது சன் தொலைக்காட்சியில் 31 சனவரி 2026 ஆம் ஆண்டு முதல் திங்கள் முதல் சனிக்கிழமை வரை பிற்பகல் 2:30 மணிக்கு ஒளிபரப்பாகும் தொலைக்காட்சி குடும்ப நாடகத் தொடர் ஆகும். இது கன்னட மொழித் தொடரான 'சுந்தரி' என்ற தொடரின் கதைக்கருவை மையமாக வைத்து மறு ஆக்கம் செய்யப்பட்ட தொடர் ஆகும்.  

இந்த தொடரை சன் என்டர்டெயின்மெண்ட் மற்றும் மிரகள் மீடியா போன்ற நிறுவனங்கள் இணைத்து தயாரிக்க, கேப்ரியெல்லா செல்லஸ், ஜிஷ்ணு மேனன் மற்றும் ஸ்ரீகோபிகா நீலநாத் ஆகியோர் முதன்மை கதாபாத்திரத்தில் நடிக்கிறார்கள். இந்த சீரியல் தற்பொழுது மக்களிடையே பெரும் வரவேற்பை பெற்று வருகிறது
# திருமலாபுரம் தொல்லியல் களம்



**திருமலாபுரம் தொல்லியல் களம்** *(Tirumalapuram archaeological site)* இது தென்னிந்திய மாநிலமான தமிழ்நாட்டின் தென்காசி மாவட்டத்தில் உள்ள, வாசுதேவநல்லூர் ஊராட்சி ஒன்றியத்தின், சிற்றுரான திருமலாபுரத்தில் அமைந்துள்ளது. இது தமிழ்நாடு மாநில தொல்லியல் துறை (TNSDA) மேற்கொண்ட அகழாய்வுகளின் முதல் பருவத்தில், தமிழ்நாட்டின் மேற்குத் தொடர்ச்சி மலைக்கு அருகில் இரும்புக்காலப் பண்பாடு இருந்ததற்கான ஆதாரங்களை வெளிக்கொணர்ந்துள்ளது.  

## அமைவிடம்
இந்த இடம் தற்போதைய திருமலாபுரம் கிராமத்திலிருந்து வடமேற்கே சுமார் 10 கிலோமீட்டர் தொலைவில் அமைந்துள்ளது. இந்த ஈமச்சின்னத் தளமானது, குலசேகரப்பேரி எனும் ஏரிக்கு அருகில் உள்ள இரண்டு பருவகால நீரோடைகளுக்கு இடையில் சுமார் 35 ஏக்கர் நிலப்பரப்பில் பரவியுள்ளது. இந்தத் தளம் தற்காலிகமாக கி.மு. மூன்றாம் ஆயிரமாண்டின் முற்பகுதி முதல் இடைப்பகுதி வரையிலான காலத்தைச் சேர்ந்ததாகக் கணிக்கப்பட்டுள்ளது. ஆதிச்சநல்லூர் மற்றும் சிவகளை போன்ற பிற இரும்புக்காலத் தளங்களுடன் இது ஒப்பிடப்படுகிறது. மேலும் இதன் முதல் அகழாய்வுப் பருவத்தில் மொத்தம் 37 அகழாய்வுக் குழிகள் தோண்டப்பட்டன.  

## அகழ்வாய்வில் கிடைத்த பொருட்கள்
ஈமத்தாழிகளுடன் கூடிய ஒரு தனித்துவமான செவ்வக வடிவக் கல் பலகைக் கல்லறை கண்டுபிடிக்கப்பட்டது. இந்தக் கல்லறை 35 கல் பலகைகளைக் கொண்டு கட்டப்பட்டு, 1.5 மீட்டர் உயரம் வரை கூழாங்கற்களால் நிரப்பப்பட்டிருந்தது. கருப்பு-சிவப்பு மட்பாண்டங்கள், சிவப்பு மட்பாண்டங்கள், சிவப்பு பூச்சு மட்பாண்டங்கள் மற்றும் கருப்பு மெருகூட்டப்பட்ட மட்பாண்டங்கள் உட்பட பல்வேறு வகையான மட்பாண்டங்கள் கண்டெடுக்கப்பட்டன. சில மட்பாண்ட வகைகளில், தே. கல்லுப்பட்டி மற்றும் ஆதிச்சநல்லூர் போன்ற தளங்களில் காணப்பட்டதைப் போன்ற வெள்ளை நிறத்தில் வரையப்பட்ட வடிவமைப்புகள் இருந்தன. ஈமத்தாழிகளில் மனிதன், மலை, மான் மற்றும் ஆமை போன்ற உருவங்கள் குறியீடுகளாக இருந்தன. எலும்பு, தங்கம், வெண்கலம் மற்றும் இரும்பு ஆகியவற்றால் செய்யப்பட்ட மொத்தம் 78 தொல்பொருட்கள் கண்டெடுக்கப்பட்டன. கண்டெடுக்கப்பட்ட பொருட்களில் இடுக்கி, வாள், ஈட்டி முனை, தங்க மோதிரம், கோடரி, கத்தி, உளி, எலும்பு முனை மற்றும் அம்பு முனை ஆகியவை அடங்கும். 0.49 மீட்டர் ஆழத்தில் ஒரு ஈமத்தாழிக்குள் மூன்று சிறிய தங்க மோதிரங்கள் கண்டெடுக்கப்பட்டன. ஒவ்வொரு தங்க மோதிரமும் 4.8 மில்லிமீட்டர் விட்டம் கொண்டது மற்றும் ஒரு மில்லிகிராமிற்கும் குறைவான எடையைக் கொண்டிருந்தது. ஆரம்பகட்ட கண்டுபிடிப்புகள், ஆதிச்சநல்லூரைப் போன்ற இரும்புக்காலப் பண்பாட்டுப் பண்புகளை உறுதிப்படுத்துகின்றன.
# லோக் இயூ


**லோக் இயூ** (ஆங்கிலம்; மலாய்: *Loke Yew*; (**CMG**) சீனம்: 陆佑) (1845–1917) என்பவர் 20-ஆம் நூற்றாண்டின் முற்பகுதியில் மலாயாவின் (இன்றைய மலேசியா) வளர்ச்சிக்கும்; குறிப்பாக கோலாலம்பூர் வளர்ச்சிக்கு, குறிப்பிடத்தக்க பங்களிப்பை வழங்கிய ஒரு கண்டோனீய (சீனர்) செல்வந்தர் ஆவார். பத்துமலை கோயிலை உருவாக்கிய தம்புசாமி பிள்ளையுடன் சேர்ந்து, சிலாங்கூர், ரவாங் பெருநகரில் ஈயச் சுரங்கத் தொழிலுக்கு மின்சார வசதியை அறிமுகப்படுத்தியதில் மிக முக்கியப் பங்கு வகிக்கிறார்.  

கோலாலம்பூர் விக்டோரியா உயர்நிலப்பள்ளியின் *(Victoria Institution)* நிறுவனர்களில் ஒருவராகவும் அறியப்படுகிறார். கோலாலம்பூரில் உள்ள ஜாலான் லோக் இயூ *(Jalan Loke Yew)* அல்லது **லோக் இயூ சாலை**; சுங்கை பீசி விரைவுச்சாலையில் உள்ள **லோக் யூ சுங்கச் சாவடி** *(Loke Yew Toll Plaza);* சிங்கப்பூரில் **லோக் இயூ தெரு** *(Loke Yew Street)* போன்ற பல இடங்கள் இவரின் நினைவாகப் பெயரிடப்பட்டுள்ளன. செராஸ் நெடுஞ்சாலை எனும் மலேசிய கூட்டரசு சாலை 1 என்பது இன்றும் **செராஸ் சாலை**–**லோக் இயூ சாலை** (*Cheras Road*–*Loke Yew Road*) என்று அழைக்கப்படுகிறது.  

## தொடக்க கால வாழ்க்கை
லோக் இயூ மாளிகை; மறுசீரமைப்புக்கு முன்பு எடுக்கப்பட்ட ஒரு பழைய புகைப்படம். (2007)]]  
சீனா, குவாங்டொங்கில் உள்ள டோங்ஜியாங் கிராமத்தில் 1845-ஆம் ஆண்டு நான்கு குழந்தைகள் கொண்ட ஓர் ஏழைக் குடும்பத்தில் ஒரே மகனாகப் பிறந்தார். தன் குழந்தைப் பருவத்தில் ஒரு வேளாண் நில உதவியாளராக வேலை செய்தார். பின்னர் அவர் வேலை தேடி சிங்கப்பூருக்கு கப்பலில் வந்தார். அப்போது அவருக்கு 13 வயது. பின்னர் அவர் மலாயாவுக்கு கப்பல் மூலமாக வந்தார்.  

சிங்கப்பூரில் இருந்த அவருடைய உறவினர்கள் அவரை சிங்கப்பூர் மார்க்கெட் சாலையில் உள்ள குவாங் மேன் மளிகைக் கடையில் *(Kwong Man General Store)* அவரின் முதல் வேலைக்குப் பரிந்துரை செய்தனர். அவருக்கு அப்போது மாதச் சம்பளம் மலாயா டாலர் $ 20. இளம் வயது லோக் இயூவின் 4 ஆண்டுகள் கடினமான உழைப்பிற்குப் பிறகு $ 99 மலாயா டாலர்களைச் சேமிக்க முடிந்தது.  

## வணிகங்கள்

மாநகர் மையத்தில் லோக் இயூ கட்டடம். (2021)]]  
பேராக்கில் தன்னுடைய புதிய முயற்சியில் அந்த இலட்சிய இளைஞர் பெரும் ஆபத்துக்களைச் சந்தித்தார். அவர் தன்னுடைய முதல் நான்கு ஆண்டுகளில் கிட்டத்தட்ட மலாயா டாலர் $ 60,000 இழந்தார். ஆனால் பேராக், தைப்பிங், கெலியான் பாரு பகுதியில் வருமானம் ஈட்டக்கூடிய புதிய ஓர் ஈயச் சுரங்கத்தைக் கண்டுபிடிக்கும் வரையில் அவர் தன்னுடைய தொழிலைத் தொடர்ந்தார்.  

1874-ஆம் ஆண்டு பங்கோர் உடன்படிக்கையைத் தொடர்ந்து பேராக்கில் பிரித்தானியர் ஓர் அரசியல் இருப்பை நிறுவிய பின்னர், லோக் இயூவின் ஈயச் சுரங்க நடவடிக்கைகள் மீண்டும் தொடங்கப்பட்டன. பின்னர் அவர் கிந்தா பள்ளத்தாக்கிலும், பேராக் மாநிலத்தின் மற்ற இடங்களிலும் சுரங்க முயற்சிகளை வெற்றிகரமாகத் தொடங்கினார். அதன் பின்னர் அவரின் ஈயச் சுரங்கத் தொழிலில் திடீரென்று ஏற்றங்கள் ஏற்பட்டன. பின்னர் லோக் இயூ, பேராக்கில் இன்னும் பல ஈயச் சுரங்கங்கள், ரப்பர், தேங்காய் தோட்டங்களைக் கையகப்படுத்திச் சொந்தமாக்கிக் கொண்டார்.  

லோக் இயூ மற்றும் தம்புசாமி பிள்ளை, இருவரும் ரவாங்கின் வளர்ச்சிக்கு குறிப்பிடத்தக்க பங்களிப்பை வழங்கி உள்ளனர். அந்த வகையில், மலாயாவில் ஈயச் சுரங்கத்திற்கு மின்சாரத்தைப் பயன்படுத்திய முதல் நகரமாக ரவாங் திகழ்கிறது.  

மேலும் ரவாங் நகரம் மின்சாரத் தெரு விளக்குகளைக் கொண்ட முதல் நகரமாவும்; ஒரு தொடருந்து நிலையத்தில் விளக்குகள் மற்றும் மின்விசிறிகளுக்கு மின்சாரம் வழங்கிய முதல் தொடருந்து நிலையம் (*Rawang Railway Station*) எனும் வரலாற்றையும் இந்த நகரம் பெறுகின்றது.
# விக்டர் தோட்டம்



**விக்டர் தோட்டம்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்கு மேற்கே சுமார் 5 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.
# புனித அந்தோணி மகளிர் கலை மற்றும் அறிவியல் கல்லூரி



**புனித அந்தோணி மகளிர் கலை மற்றும் அறிவியல் கல்லூரி** (*St. Antony's College of Arts and Sciences for Women*) இந்தியாவிலுள்ள, தமிழ்நாட்டின், திண்டுக்கல் நகரத்தில் அமைந்துள்ள ஒரு சுயநிதி, பெண்கள் கலைக் கல்லூரி ஆகும். பல்கலைக்கழக மான்ய சட்டம் 1956-இன் பிரிவு 2(எப்) மற்றும் 12(பி) ஆகியவற்றின் கீழ் கல்லூரிக்கு அங்கீகாரம் வழங்கப்பட்டுள்ளது. இக்கல்லூரி 12 இளங்கலைப் படிப்புகளையும் 7 முதுகலைப் படிப்புகளையும் வழங்குகிறது.  

## வரலாறு
புனித அந்தோணி மகளிர் கலை மற்றும் அறிவியல் கல்லூரி கல்லூரி 2007 ஆம் கல்வியாண்டு முதல் செயல்படுகிறது. இக்கல்லூரி அன்னை தெரசா பல்கலைக்கழகத்துடன் இணைவுபெற்றது. அனுக்கிரகா அறக்கட்டளையின் கீழ் பதிவு செய்யப்பட்டுள்ளது. கல்வி மூலம் மனித ஆற்றல்களையும் வளங்களையும் மேம்படுத்துவதன் மூலம் சிறந்த எதிர்காலத்தை உருவாக்கும் தொலைநோக்குப் பார்வையுடன் இந்நிறுவனம் தொடங்கப்பட்டுள்ளது.  

## அமைவிடம்
புனித அந்தோணி மகளிர் கலை மற்றும் அறிவியல் கல்லூரி திண்டுக்கல்லுக்கு வடக்கே 10 கி.மீ தொலைவில் திண்டுக்கல்-திருச்சி சாலையில் அமைந்துள்ளது.
# X கதிர் விளிம்பு விளைவு


**X கதிர் விளிம்பு விளைவு**  
X கதிர் விளிம்பு விளைவு என்பது ஒரு பொருளின் படிக அமைப்பை (crystal structure) ஆராயப் பயன்படும் ஒரு அறிவியல் நுட்ப முறையாகும். இம்முறையில் எக்ஸ்-கதிர்கள் எடுத்து கொள்ளப்படும் பொருளின் மீது பட்டு சிதறும்போது, அப்பொருளில் உள்ள அணுக்களின் ஒழுங்கான அமைப்பினால், குறிப்பிட்ட கோணங்களில் ஒளிவிலகல் (diffraction) ஏற்படுகின்றன,இதன் மூலம் அப்பொருளின் வேதியியல் கலவை, படிக அளவு, படிக நோக்குநிலை போன்றவற்றை கண்டறியலாம். இதனைத் தமிழில் எக்ஸ்-கதிர் விளிம்பு விளைவு அல்லது எக்ஸ்ரே சிதறல் என்று அழைப்பர்.
# சுழற்சி மின்னழுத்தம்


**சுழல் மின்னழுத்த மின்னளவியல்**  
சுழல் மின்னழுத்த மின்னளவியல் அல்லது சுழற்சி மின்னழுத்தம் (Cyclic Voltammetry - CV) என்பது ஒரு மின்வேதியியல் நுட்பம், இதில் மின்னழுத்தத்தை முக்கோண வடிவில் மாற்றி, அதனால் ஏற்படும் மின்னோட்ட மாற்றத்தை அளவிட பயன்படுகிறது. இதன் மூலம், ஒரு ஒரு வேதிப்பொருளின் ஆக்சிஜனேற்றம் (oxidation) மற்றும் ஒடுக்கம் (reduction) பண்புகளை பற்றி தெளிவாக அறியலாம்.
# ஒளி ஒளிர்வு


**ஒளி ஒளிர்வு**  
ஒளி ஒளிர்வு (PL) என்பது ஒரு பொருளானது வெளிப்புற ஒளி மூலத்திலிருந்து ஃபோட்டான்களை உறிஞ்சிய பிறகு, அப்பொருளின் எலக்ட்ரான்களை அதிக ஆற்றல் மட்டங்களுக்குத் தூண்டி, பின்னர் அவை மீண்டும் அதன் மீது விழுந்து, ஆற்றலை ஒளியாக வெளியிடும் ஒளி (ஃபோட்டான்கள்) உமிழ்வு ஆகும்.  

இது குறைக்கடத்தி பொருட்களின் மின்னணு அமைப்பு, தூய்மை மற்றும் தரத்தை ஆய்வு செய்யப் பயன் படுகிறது. மேலும் இதில் உமிழப்படும் ஒளியின் நிறமாலை, தீவிரம் மற்றும் நேரத்தை பகுப்பாய்வு செய்வதன் மூலம் அவற்றின் பட்டை இடைவெளிகள் மற்றும் அவற்றின் குறைபாடுகள் பற்றிய விவரங்களை அறியலாம்.
# ஆய்வு இடைவெளி



**ஆய்வு இடைவெளி**  
ஆய்வு இடைவெளி என்பது ஆராய்ச்சி செய்ய படும் இலக்கியத்தில் விடுபட்ட பகுதிகள் அல்லது இன்னும் ஆராயப்படாத அல்லது குறைவாக ஆராயப்பட்ட பகுதிகளை குறிப்பது ஆகும்.  
## **வகைகள்**
1. அறிவு இடைவெளி
1. ஆதார இடைவெளி
1. முறையான இடைவெளி
1. அனுபவ இடைவெளி
1. நடைமுறை அறிவு இடைவெளி
1. தத்துவார்த்த இடைவெளி
1. மக்கள் தொகை இடைவெளி
1. தரவு இடைவெளி